JPSA eis dat Sanral kentekens, blou ligte van voertuie verwyder | Maroela Media
JPSA eis dat Sanral kentekens, blou ligte van voertuie verwyder
Volgens JPSA is Sanral-voertuie met blou ligte en ander kentekens onwettig
Die Suid-Afrikaanse Nasionale Padagentskap (Sanral) moet die Gautengse verkeerspolisie se kentekens, blou ligte en sirenes van sy voertuie verwyder, het Justice Project South Africa (JPSA) geëis.
Howard Dembovsky, voorsitter van JPSA, sê Sanral-voertuie met dié kentekens en toerusting is gelykstaande aan die voordoening as ‘n verkeersbeampte.
Dembovsky sê die 4×4-voertuie wat deur Sanral aan die Gautengse departement van gemeenskapsveiligheid verskaf is, het outomatiese nommerplaat-erkenningstoerusting wat aan die eNatis-stelsel gekoppel is.
Hy sê dit is nie ‘n wetlike vereiste vir enige motor om ‘n e-skyfie te hê nie.
“Om die rede is daar geen regverdigbare rede vir Sanral-voertuie en -sleepwaens se teenwoordigheid by padblokkades nie aangesien al 49 e-tolhekke op die Gautengse hoofwegverbeteringsprojek elektroniese toerusting het om e-skyfies te bespeur.”
JPSA meen Sanral-voertuie by padblokkades in Gauteng is niks minder as ‘n intimideringstaktiek nie. “Dit is nou duidelik dat die voertuie onwettig en strydig met die Wet op Nasionale Padverkeer en regulasies bedryf word,” het Dembovsky gesê.
JPSA het ‘n brief aan Sanral en die minister van vervoer gestuur waarin hulle eis dat Sanral die gebruik van dié voertuie by padblokkades of op openbare paaie staak.
e-tol JPSA Sanral
Johannesburg glo uit R200 m. bedrieg
Will graag weet hoekom sandal wat die verkeer reguleer tydens ongelukke met sulke Groot duur bakkies moet ry. Het hulle te veel geld. Vervoer kegels en n vlag met double cab Ford bakkie belaglik.
Premier sê oor leefstyloudits, e-tol en Esidimeni
E-tol: Waarheen nou met omstrede stelsel?